**Victoria Davey "Tori" Spelling** (Los Angeles, Kalifornija, 16. svibnja 1973.) je američka glumica i spisateljica. Najpoznatija je po ulozi *Donne Martin* u teen seriji "Beverly Hills, 90210". Njezina knjiga "*Stori Telling*" bila je u užem izboru za najprodavaniju knjigu *New York Timesa*.

Karijera
--------

Tori je rođena u Los Angelesu u Kaliforniji od majke *Candy Spelling* i oca, poznatog Hollywoodskog producenta Aarona Spellinga. Oba su joj roditelja židovskog porijekla, iako su uvijek slavili Božić i hanuku. Pohađala je "*Beverly Hills High School*" ali je maturirala u "*Harvard-Westlake School*". Njezin brat Randy Spelling je također glumac.

Tori je bila gost u mnogim poznatim serijama kao što su "*The Love Boat*", "*T.J. Hooker*", "*Hotel*", "*Fantasy Island*", "*Vega$*" i "*Školsko zvono*" dok joj njezin otac Aaron nije dao ulogu *Donne Martin* u "*Beverly Hillsu, 90210*".

### Beverly Hills, 90210

Njezin je otac bio glavni producent nove teen serije "*Beverly Hills, 90210*" i Tori je dobila jednu od glavnih uloga u seriji. Glumila je Donnu Martin, "*cool*" tinejđericu koja se družila sa Brendom Walsh (Shannen Doherty), Kelly (Jennie Garth), Brandon Walsh (Jason Priestley), Davidom (Brian Austin Green), Steveom (Ian Ziering), Dylanom (Luke Perry) i kasnije Valerie (Tiffani Thiessen).

U seriji je glumila svih 10 sezona, od 1990. do 2000. kada je serija završila sa emitiranjem. Glumila je u najviše epizoda od svih ostalih glumaca u seriji.

### Prije i poslije Beverlya

Tijekom razdoblja u kojem je glumila u "*Beverly Hillsu, 90210*", Tori je snimila i nekoliko filmova ("*Co-Ed Call Girl*", "*A Friend to Die For and Mother*", "*May I Sleep with Danger?*").

Nakon završetka serije, glumila je u nekoliko nezavisnih filmova kao što su "*Trick*" i "*The House of Yes*". Dobila je ulogu u horor filmu "Vrisak 2". Također je glumila u crnoj komediji "Mrak Film 2" i znanstveno-fantastičnoj teen seriji "*Smallville*".

2006 nastupila je u "reality showu" zvanom "*So NoTORIous*", a 2007 u drugom sa svojim suprugom *Deanom McDermottom* u "*Tori & Dean: Inn Love*".

2008. je rečeno da če se Tori vratiti ulogom Donne Martin u "*spin offu*" Beverlya, "*90210*" iako se poslije doznalo da je Tori odustala zbog ponuđene plaće.

Privatni život
--------------

2004. se udala za *Charliea Shaniana* ali su se razveli 2006. godine. 2005. godine Tori je upoznala glumca *Dean McDermotta* i zaljubila se u njega iako je bila još službeno u braku s Charliem.

Nakon smrti oca 2006, Tori je dobila dio očevog novca od imanja vrijednog 500 000 000 dolara. Trenutno ima dvoje djece s Deanom.

Filmografija
------------

* *Troop Beverly Hills* (1989.)
* *Prijatelj za kojeg se umire* (1994.)
* *The House of Yes* (1997.)
* *Vrisak 2* (1997.)
* *Perpetrators of the Crime* (1998.)
* *Trik* (1999.)
* *Sol Goode* (2001.)
* *Mrak Film 2* (2001.)
* *Naked Movie* (2002.)
* *Evil Alien Conquerors* (2002.)
* *50 načina kako ostaviti ljubavnika* (2004.)
* *Cthulhu* (2006.)
* *Housesitter* (2007.)
* *Poljubi mladenku* (2008.)
* *The Doorman* (2008.)
* *Rođen jučer* (2009.)

Vanjske poveznice
-----------------

* Službene stranice
* Burt Destruction

***Tori Spelling*** na Wikimedijinoj ostavi